Document ID: 32012D0497

PADOMES LĒMUMS
(2012. gada 8. marts)
par Eiropas Savienības un Marokas Karalistes nolīguma noslēgšanu vēstuļu apmaiņas veidā par savstarpējiem liberalizācijas pasākumiem attiecībā uz lauksaimniecības produktiem, pārstrādātiem lauksaimniecības produktiem, zivīm un zivsaimniecības produktiem, 1., 2. un 3. protokola un šo protokolu pielikumu aizstāšanu un grozījumiem Eiropas un Vidusjūras reģiona valstu nolīgumā, ar kuru izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses
(2012/497/ES)
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 6. punkta a) apakšpunktu,
ņemot vērā Eiropas Komisijas priekšlikumu,
ņemot vērā Eiropas Parlamenta piekrišanu,
tā kā:
(1)
Ar 16. pantu Eiropas un Vidusjūras reģiona valstu nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses (1) (turpmāk "Asociācijas nolīgums"), un kas ir spēkā kopš 2000. gada 1. marta, paredzēts pakāpeniski īstenot savstarpējās tirdzniecības ar lauksaimniecības produktiem, pārstrādātiem lauksaimniecības produktiem, zivīm un zivsaimniecības produktiem liberalizāciju.
(2)
ES un Marokas asociācijas Padome 2005. gada jūlijā pieņēma Eiropas kaimiņattiecību politikas rīcības plānu, kurā ir iekļauts konkrēts noteikums ar mērķi panākt lielāku lauksaimniecības produktu, pārstrādātu lauksaimniecības produktu, zivju un zivsaimniecības produktu tirdzniecības liberalizāciju.
(3)
Padome 2005. gada 14. oktobrī pilnvaroja Komisiju risināt sarunas ar Marokas Karalisti atbilstīgi asociācijas nolīgumam, lai panāktu šā mērķa īstenošanu.
(4)
Komisija 2009. gada 14. decembrī noslēdza sarunas Eiropas Savienības vārdā par nolīgumu vēstuļu apmaiņas veidā (turpmāk "nolīgums") nolūkā grozīt asociācijas nolīgumu.
(5)
Nolīgums būtu jānoslēdz,
IR PIEŅĒMUSI ŠO LĒMUMU.
1. pants
Ar šo Savienības vārdā ir apstiprināts Eiropas Savienības un Marokas Karalistes nolīgums vēstuļu apmaiņas veidā (turpmāk "nolīgums") par savstarpējiem liberalizācijas pasākumiem attiecībā uz lauksaimniecības produktiem, pārstrādātiem lauksaimniecības produktiem, zivīm un zivsaimniecības produktiem, 1., 2. un 3. protokola un šo protokolu pielikumu aizstāšanu un grozījumiem Eiropas un Vidusjūras reģiona valstu nolīgumā, ar kuru izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses.
Nolīguma teksts ir pievienots šim lēmumam.
2. pants
Tā kā Savienībai ir jāveic aizsardzības pasākumi attiecībā uz lauksaimniecības produktiem, zivīm un zivsaimniecības produktiem, kā ir paredzēts asociācijas nolīgumā, un šis pasākums ir pieņemts, ievērojot kārtību, kas attiecībā uz lauksaimniecības produktiem ir paredzēta 159. panta 2. punktā Padomes Regulā (EK) Nr. 1234/2007 (2007. gada 22. oktobris), ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (2), vai Padomes Regulas (EK) Nr. 104/2000 (1999. gada 17. decembris) par zivsaimniecības un akvakultūras produktu tirgu kopīgo organizāciju (3) 30. pantā - attiecībā uz zivīm un zivsaimniecības produktiem. Pārstrādātu lauksaimniecības produktu gadījumā aizsardzības pasākumi ir pieņemti saskaņā ar procedūrām, kas paredzētas Padomes Regulas (EK) Nr. 614/2009 (2009. gada 7. jūlijs) par vienotu sistēmu ovalbumīna un laktalbumīna tirdzniecībai (4) 7. panta 2. punktā vai 11. panta 4. punktā Padomes Regulā (EK) Nr. 1216/2009 (2009. gada 30. novembris), ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm (5).
3. pants
Ar šo Padomes priekšsēdētājs tiek pilnvarots norīkot personu vai personas, kas ir tiesīgas Eiropas Savienības vārdā veikt nolīgumā paredzētā apstiprināšanas instrumenta deponēšanu, lai uzliktu Savienībai saistības.
4. pants
Šis lēmums stājas spēkā tā pieņemšanas dienā.
Briselē, 2012. gada 8. martā

Labels: 5
3
6
18
15